《晴郊意行到梅山示弟茝》
宋代·陈著

安排聚首易参差，信意行来始是奇。
山色堪餐饶有菊，樵歌相应自成诗。
危时杯酌旱云雨，老境襟期春水澌。
醉里更无门外话，一声寒雁弟兄知。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。